|  |  |
| --- | --- |
| 08.03.2023 | Nr.1-49/5 |

**ZIŅOJUMS (Analītiskais pārskats)**

**par Iekšlietu ministrijas un Iekšlietu ministrijas padotībā esošo iestāžu disciplināro praksi 2022. gadā**

 Pamatojoties uz Iekšlietu ministrijas (turpmāk – IeM) 2017. gada 3. augusta iekšējo noteikumu Nr.1-10/25 “Disciplinārās prakses datu apstrādes kārtība” 27.punktā noteikto, saskaņā ar IeM padotībā esošajās iestādēs apkopotajiem 2022. gada disciplinārās prakses datiem (iesniegtajiem disciplinārās prakses pārskatiem) IeM Personāla vadības un administratīvā departamenta Personāla vadības nodaļa ir sagatavojusi IeM un IeM padotībā esošo iestāžu (iekšlietu resora) 2022. gada disciplinārās prakses pārskatus:

* par nodarbinātajiem piešķirtajiem apbalvojumiem un piemērotajiem disciplinārsodiem;
* par pieņemtajiem lēmumiem par disciplinārlietas ierosināšanu, disciplinārlietas izbeigšanu un disciplinārsoda piemērošanu un lēmumu par disciplinārsoda piemērošanu apstrīdēšanu un pārsūdzēšanu;
* par konstatētajiem nodarbināto izdarītajiem disciplinārpārkāpumiem.

Minēto pārskatu dati salīdzinājumā ar iepriekšējā pārskata perioda (2021. gads) attiecīgajiem datiem liecina par šādiem iekšlietu resora 2022. gada disciplināro praksi raksturojošiem faktiem:

* Aizdomās par disciplinārpārkāpuma izdarīšanu pret iekšlietu resorā nodarbinātajiem **ierosināto disciplinārlietu skaits: 273 disciplinārlietas, samazinājies** **par 10,2%** (2021. gadā – 304 disciplinārlietas). Savukārt šajā pašā laika posmā **izbeigto disciplinārlietu skaits: 74 disciplinārlietas, palielinājies** **par 10,44%** (2021. gadā 67 disciplinārlietas). No kopējā izbeigto disciplinārlietu skaita 20,27% gadījumu **disciplinārlieta izbeigta, jo netika konstatēts disciplinārpārkāpuma sastāvs**, kas ir **par 14,06 procentpunktiem mazāk** nekā iepriekšējā pārskata periodā (2021. gadā 34,33% gadījumu disciplinārlieta izbeigta, jo netika konstatēts disciplinārpārkāpuma sastāvs).
* **Kopējais konstatēto disciplinārpārkāpumu skaits:** **902 disciplinārpārkāpumi**, no kuriem 767 disciplinārpārkāpumi (85%) izdarīti, pildot dienesta pienākumus, bet 135 – nepildot dienesta pienākumus, **palielinājies par 6,75%** (2021. gadā – 845 disciplinārpārkāpumi, no kuriem 712 disciplinārpārkāpumi (84,26%) izdarīti, pildot dienesta pienākumus, bet 133 – nepildot dienesta pienākumus)).
* **Kopējais apreibinošo vielu iespaidā izdarīto disciplinārpārkāpumu skaits:** **34 disciplinārpārkāpumi**, no kopējā konstatēto disciplinārpārkāpumu skaita sastāda 3,78%, kas ir nedaudz – **par 0,7 procentpunktiem, vairāk** **nekā iepriekšējā pārskata periodā** (2021. gadā – 26 disciplinārpārkāpumi; 3,08%). Tomēr **ievērojami palielinājies šādu disciplinārpārkāpumu skaits, kas izdarīti, pildot dienesta pienākumus** **– 8 disciplinārpārkāpumi** (2021. gadā – 1 disciplinārpārkāpums), bet šādu disciplinārpārkāpumu skaits, kas izdarīti, nepildot dienesta pienākumus – 26 disciplinārpārkāpumi, palielinājies minimāli (2021. gadā – 25 disciplinārpārkāpumi).
* **Par disciplinārpārkāpuma izdarīšanu**:
* **310 gadījumos piemērots disciplinārsods**, kas no kopējā konstatēto disciplinārpārkāpumu skaita sastāda 34,27% un ir **par 3,03 procentpunktiem mazāk** nekā iepriekšējā pārskata periodā (2021. gadā – 316 disciplinārsodi; 37,4%);
* **557 gadījumos izteikts aizrādījums** (529 gadījumos aizrādījums izteikts, neierosinot disciplinārlietu un 28 gadījumos – izbeidzot disciplinārlietu), kas no kopējā konstatēto disciplinārpārkāpumu skaita sastāda 61,75% un ir **par 0,75 procentpunktiem vairāk** nekā iepriekšējā pārskata periodā (2021. gadā – 515 aizrādījumi; 61%);
* **35 gadījumos disciplinārās ietekmēšanas līdzeklis nav piemērots** (31 gadījumā sakarā ar dienesta (darba) attiecību izbeigšanos)), kas no kopējā konstatēto disciplinārpārkāpumu skaita sastāda 3,88% un ir **par 2,22 procentpunktiem vairāk** nekā iepriekšējā pārskata periodā (2021. gadā – 14 gadījumi; 1,66%).
* **Disciplinārsodi piemēroti** šādām nodarbināto kategorijām:
* **amatpersonām ar speciālajām dienesta pakāpēm – 288 gadījumos**, t.sk., instruktoriem – 147 gadījumos, un virsniekiem – 141 gadījumā, (2021. gadā – 298 gadījumos, t.sk., instruktoriem – 153 gadījumos, un virsniekiem – 145 gadījumos);
* **darbiniekiem, ar kuriem noslēgts darba līgums – 19 gadījumos** (2021. gadā – 17 gadījumos);
* **valsts civildienesta ierēdņiem – 3 gadījumos** (2021. gadā – 1 gadījumā).
* No piemērotajiem disciplinārsodiem:
* disciplinārsods **“*piezīme*” piemērots 195 gadījumos**, kas no kopējā piemēroto disciplinārsodu skaita sastāda 62,9% un ir **par 7,35 procentpunktiem mazāk** nekā iepriekšējā pārskata periodā (2021. gadā – 222 gadījumi; 70,25%);
* disciplinārsods **“*rājiens*” piemērots 74 gadījumos**, kas no kopējā piemēroto disciplinārsodu skaita sastāda 23,87% un ir **par 6,46 procentpunktiem vairāk** nekā iepriekšējā pārskata periodā (2021. gadā – 55 gadījumi; 17,41%);
* disciplinārsods **“*atvaļināšana no dienesta*” piemērots 27 gadījumos**, kas no kopējā piemēroto disciplinārsodu skaita sastāda 8,71% un ir **par 1,11 procentpunktiem vairāk** nekā iepriekšējā pārskata periodā (2021. gadā – 24 gadījumi; 7,6%);
* disciplinārsods **“*pazemināšana amatā*” piemērots 7 gadījumos**, kas no kopējā piemēroto disciplinārsodu skaita sastāda 2,26% un ir **par 0,99 procentpunktiem vairāk** nekā iepriekšējā pārskata periodā (2021. gadā – 4 gadījumi; 1,27%);
* disciplinārsods **“*mēneša amatalgas samazināšana*” piemērots 4 gadījumos**, kas no kopējā piemēroto disciplinārsodu skaita sastāda1,29% un ir **par 1,56 procentpunktiem mazāk** nekā iepriekšējā pārskata periodā (2021. gadā – 9 gadījumi; 2,85%).
* disciplinārsods **“*pazemināšana dienesta pakāpē par vienu pakāpi*” piemērots 3 gadījumos**, kas no kopējā piemēroto disciplinārsodu skaita sastāda 0,97% un ir **par 0,34 procentpunktiem** vairāk nekā iepriekšējā pārskata periodā (2021. gadā – 2 gadījumi; 0,63%).
* Augstākā iestādē **apstrīdēto lēmumu** par disciplinārsoda piemērošanu **skaits:** **40 lēmumi,** **palielinājies** **par 25%** (2021. gadā – 32 lēmumi). No šiem lēmumiem IeM padotībā esošajās iestādēs apstrīdēti 18 lēmumi, kas ir par 20% vairāk nekā iepriekšējā pārskata periodā (2021. gadā – 15 lēmumi), bet IeM – 22 lēmumi, kas ir par 29,41% vairāk nekā iepriekšējā pārskata periodā (2021. gadā – 17 lēmumi).
* Pārskata periodā **izskatīti 45 apstrīdētie lēmumi** par disciplinārsoda piemērošanu, (IeM padotībā esošajās iestādēs – 18 lēmumi, IeM – 27 lēmumi, t.sk., 7 lēmumi, kas tika apstrīdēti 2021. gadā), kā rezultātā **13 gadījumos lēmums atcelts**, **1 gadījumā izdots satura ziņā citāds lēmums**, bet **31 gadījumā lēmums atstāts negrozīts** (2021. gadā izskatīti 30 apstrīdētie lēmumi: 4 gadījumos lēmums atcelts, 5 gadījumos izdots satura ziņā citāds lēmums, 21 gadījumā lēmums atstāts negrozīts).
* **Tiesā pārsūdzēto** **lēmumu** par disciplinārsoda piemērošanu **skaits:** **8 lēmumi** (visi IeM), **samazinājies par 27,28%** (2021. gadā – 11 lēmumi, t.sk., 8 IeM un 3 IeM padotībā esošo iestāžu lēmumi).
* Pārskata periodā **stājušies spēkā 13 tiesu nolēmumi** saistībā ar lēmumu par disciplinārsoda piemērošanu pārsūdzēšanu. **Pārsūdzētie lēmumi visos gadījumos atstāti negrozīti** (2021. gadā – 17 gadījumos lēmums atstāts negrozīts).
* **Kopējais nodarbinātajiem** **piešķirto apbalvojumu skaits:** **4558 apbalvojumi,** **palielinājies par 25,39%** (2021. gadā – 3635 apbalvojumi).
* **Apbalvojumi piešķirti** šādām nodarbināto kategorijām:
* **amatpersonām ar speciālajām dienesta pakāpēm** **– 3816 gadījumos**, kas ir **par 17,63% vairāk** nekā iepriekšējā pārskata periodā (2021. gadā – 3244 gadījumos);
* **darbiniekiem, ar kuriem noslēgts darba līgums** **– 544 gadījumos**, kas ir **par 73,3% vairāk** nekā iepriekšējā pārskata periodā (2021. gadā – 314 gadījumos);
* **valsts civildienesta ierēdņiem** **– 198 gadījumos**, kas ir **par 157,14% vairāk** nekā iepriekšējā pārskata periodā (2021. gadā – 77 gadījumos).
* No piešķirtajiem apbalvojumiem:
* apbalvojums **“*pateicība*” piešķirts 1931 gadījumos**, kas no kopējā piešķirto apbalvojumu skaita sastāda 42,37% un ir **par 1,19 procentpunktiem vairāk** nekā iepriekšējā pārskata periodā (2021. gadā – 1497 gadījumi; 41,18%);
* apbalvojums **“*goda raksts, atzinības raksts, goda zīme vai krūšu zīme (nozīme)*” piešķirts 1794 gadījumos**, kas no kopējā piešķirto apbalvojumu skaita sastāda 39,4% un ir **par 1,7 procentpunktiem mazāk** nekā iepriekšējā pārskata periodā (2021. gadā – 1494 gadījumi; 41,1%);
* apbalvojums **“*papildatvaļinājums līdz 10 kalendāra dienām amatpersonām ar speciālajām dienesta pakāpēm*”** **piešķirts 682 gadījumos**, kas no kopējā piešķirto apbalvojumu skaita sastāda 14,96% un ir **par 2,14 procentpunktiem vairāk** nekā iepriekšējā pārskata periodā (2021. gadā – 466 gadījumi; 12,82%);
* apbalvojums **“*kārtējā speciālā dienesta pakāpe pirms termiņa*” piešķirts 100 gadījumos**, kas no kopējā piešķirto apbalvojumu skaita sastāda 2,19% un ir **par 0,15 procentpunktiem mazāk** nekā iepriekšējā pārskata periodā (2021. gadā – 85 gadījumi; 2,34%);
* **citu Latvijas Republikas institūciju apbalvojumi piešķirti 26 gadījumos**, kas no kopējā piešķirto apbalvojumu skaita sastāda 0,57% un ir **par 1,49 procentpunktiem mazāk** nekā iepriekšējā pārskata periodā (2021. gadā – 75 gadījumi; 2,06%);
* apbalvojums **“*personīgais šaujamierocis vai aukstais ierocis*” piešķirts 24 gadījumos**, kas no kopējā piešķirto apbalvojumu skaita sastāda 0,53% un ir **par 0,06 procentpunktiem vairāk nekā** iepriekšējā pārskata periodā (2021. gadā – 17 gadījumi; 0,47%);
* **ārvalstu apbalvojums piešķirts vienā gadījumā**, kas no kopējā piešķirto apbalvojumu skaita sastāda 0,02% un ir **līdzīgi kā iepriekšējā pārskata periodā**, kad arī šāda veida apbalvojums tika piešķirts vienā gadījumā.